CELEX: 32014D0702(01)
Language: sl
Date: 2014-06-30 00:00:00
Title: Izvedbeni sklep Komisije z dne 30. junija 2014 o financiranju delovnega programa za leto 2014 o usposabljanju na področju varnosti hrane in krme, zdravja in dobrobiti živali ter zdravja rastlin v okviru programa „Boljše usposabljanje za varnejšo hrano“

2.7.2014   
            
            
               SL
            
            
               Uradni list Evropske unije
            
            
               C 205/4
            
         IZVEDBENI SKLEP KOMISIJE
   z dne 30. junija 2014
   o financiranju delovnega programa za leto 2014 o usposabljanju na področju varnosti hrane in krme, zdravja in dobrobiti živali ter zdravja rastlin v okviru programa „Boljše usposabljanje za varnejšo hrano“
   (2014/C 205/04)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU, Euratom) št. 966/2012 Evropskega parlamenta in Sveta (1) in zlasti člena 84 Uredbe,
   ob upoštevanju Delegirane uredbe Komisije (ES) št. 1268/2012 (2) in zlasti člena 94 Uredbe,
   ob upoštevanju Uredbe Sveta (ES) št. 58/2003 (3) in zlasti člena 12(3) Uredbe,
   ob upoštevanju Direktive Sveta 2000/29/ES (4) in zlasti člena 2(1)(i) Direktive,
   ob upoštevanju Uredbe (ES) št. 882/2004 Evropskega parlamenta in Sveta (5) in zlasti člena 66(1)(b) in (c) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa splošna pravila za izvajanje uradnega nadzora, da se zagotovi preverjanje skladnosti s pravili, ki se nanašajo zlasti na preprečevanje, odstranjevanje ali zmanjševanje sprejemljivih stopenj tveganja za ljudi in živali, zagotavljanje poštenih praks v trgovini s krmo in živili ter zaščito interesov potrošnikov. Člen 51 navedene uredbe določa, da Komisija lahko organizira tečaje usposabljanja za osebje pristojnih organov držav članic, odgovornih za uradni nadzor iz navedene uredbe, na katerih lahko sodelujejo udeleženci iz tretjih držav, zlasti držav v razvoju. Navedeni tečaji lahko zajemajo zlasti usposabljanje o zakonodaji Evropske unije o krmi in živilih ter pravilih o zdravju in dobrobiti živali.
            
         
               (2)
            
            
               Člen 2(1)(i) Direktive 2000/29/ES določa pravno podlago za organizacijo tečajev na področju zdravja rastlin.
            
         
               (3)
            
            
               Komisija je leta 2006 oblikovala program „Boljše usposabljanje za varnejšo hrano“, da bi dosegla cilje iz Uredbe (ES) št. 882/2004. Sporočilo Komisije z dne 20. septembra 2006„Boljše usposabljanje za varnejšo hrano“ (6) ugotavlja možnosti za organizacijo usposabljanja v prihodnosti.
            
         
               (4)
            
            
               Za zagotovitev izvajanja programa „Boljše usposabljanje za varnejšo hrano“ v državah članicah je treba sprejeti sklep o financiranju in delovni program o usposabljanju na področju varnosti hrane in krme, zdravja živali, dobrobiti živali in zdravja rastlin za leto 2014. Delegirana uredba (EU) št. 1268/2012 določa podrobna pravila za sklepe o financiranju.
            
         
               (5)
            
            
               Z Izvedbenim sklepom Komisije 2013/770/EU (7) je bila ustanovljena Izvajalska agencija za potrošnike, zdravje in hrano (v nadaljnjem besedilu: Agencija). Ta sklep pooblašča Agencijo za izvajanje nekaterih vodstvenih nalog in nalog izvajanja programa, ki se nanašajo na ukrepe usposabljanja glede varnosti hrane iz Uredbe (ES) št. 882/2004 in Direktive 2000/29/ES. Agenciji bi bilo zato treba dodeliti finančni prispevek Unije za leto 2014 za financiranje stroškov delovanja pri dejavnostih, povezanih s programom „Boljše usposabljanje za varnejšo hrano“.
            
         
               (6)
            
            
               Za uporabo tega sklepa je primerno opredeliti izraz „bistvena sprememba“ v smislu člena 94(4) Delegirane uredbe (EU) št. 1268/2012.
            
         
               (7)
            
            
               Ta sklep bi moral omogočiti plačilo zamudnih obresti na podlagi člena 92 Uredbe (EU, Euratom) št. 966/2012 in člena 111(4) Delegirane uredbe (EU) št. 1268/2012 –
            
         SPREJELA NASLEDNJI SKLEP:
   Člen 1
   Letni delovni program za izvajanje programa „Boljše usposabljanje za varnejšo hrano“ v letu 2014, kakor je opisan v Prilogi, se sprejme. Ta delovni program je sklep o financiranju v smislu člena 84 Uredbe (EU, Euratom) št. 966/2012.
   Člen 2
   1.   Najvišji prispevek za izvajanje delovnega programa v letu 2014 znaša 16 170 000 EUR in se financira iz naslednjih vrstic splošnega proračuna Evropske unije za leto 2014:
   
               (a)
            
            
               proračunska vrstica 17 04 03: 15 000 000 EUR;
            
         
               (b)
            
            
               proračunska vrstica 17 01 06 03: 1 170 000 EUR.
            
         2.   Znesek iz odstavka 1(b) se plača Izvajalski agenciji za potrošnike, zdravje in hrano ter predstavlja finančni prispevek za delovanje.
   3.   Sredstva iz točke 1(a) lahko zajemajo tudi zamudne obresti.
   Člen 3
   Skupne spremembe sredstev, namenjenih za posebne ukrepe, ki ne presegajo 20 % največjega prispevka iz člena 2(1) tega sklepa, se ne štejejo za bistvene spremembe v smislu člena 94(4) Delegirane uredbe (EU) št. 1268/2012, če ne vplivajo bistveno na naravo ukrepov in cilj delovnega programa.
   Pristojni odredbodajalec lahko take spremembe sprejme v skladu z načelom dobrega finančnega poslovodenja in načelom sorazmernosti.
   
      V Bruslju, 30. junija 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).
   
      (2)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).
   
      (3)  Uredba Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (UL L 11, 16.1.2003, str. 1).
   
      (4)  Direktiva Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (UL L 169, 10.7.2000, str. 1).
   
      (5)  Uredba (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (UL L 165, 30.4.2004, str. 1).
   
      (6)  COM(2006) 519 final z dne 20.9.2006.
   
      (7)  Izvedbeni sklep Komisije 2013/770/EU z dne 17. decembra 2013 o ustanovitvi Izvajalske agencije za potrošnike, zdravje in hrano ter razveljavitvi Sklepa 2004/858/ES (UL L 341, 18.12.2013, str. 69).
   
      PRILOGA
      Delovni program za leto 2014 o usposabljanju na področju varnosti hrane in krme, zdravja in dobrobiti živali ter zdravja rastlin v okviru programa „Boljše usposabljanje za varnejšo hrano“
      1.1   Uvod
      
      Na podlagi ciljev iz Uredbe (ES) št. 882/2004 in Direktive 2000/29/ES ta delovni program vsebuje naslednje ukrepe, ki se financirajo, in razčlenitev proračuna za leto 2014:
      
                  
                              1.2
                           
                           
                              Javna naročila (izvedena z neposrednim upravljanjem): zunanja naročila za izvedbo programa za usposabljanje in drugih orodij za učenje
                           
                        
               
                  15 000 000 EUR
               
            
                  
                              1.3
                           
                           
                              Drugi ukrepi: Finančni prispevek za delovanje Izvajalske agencije za potrošnike, zdravje in hrano
                           
                        
               
                  1 170 000 EUR
               
            
                  
                     SKUPAJ
                  
               
               
                  
                     16 170 000 EUR
                  
               
            1.2   Javna naročila: zunanja naročila za izvedbo programa za usposabljanje in drugih orodij za učenje
      
      Splošna proračunska sredstva, rezervirana v letu 2014 za pogodbe o javnih naročilih, znašajo 15 000 000 EUR.
      PRAVNA PODLAGA
      Uredba (ES) št. 882/2004, člen 51 ter člen 66(1)(b) in (c)
      Direktiva 2000/29/ES, člen 2(1)(i)
      PRORAČUNSKA VRSTICA
      Proračunska vrstica: 17 04 03
      OKVIRNO ŠTEVILO IN VRSTA PREDVIDENIH NAROČIL
      Za vsako navedeno tehnično vprašanje se sklene ena ali več neposrednih ali okvirnih pogodb za izvajanje storitev. Ocenjuje se, da bo sklenjenih približno 12 do 14 neposrednih pogodb za izvajanje storitev ter 1 do 3 posebne pogodbe o izvajanju storitev. Zunanji izvajalci večinoma sodelujejo pri organizacijskih in logističnih vprašanjih usposabljanja.
      PREDMET PREDVIDENIH NAROČIL (ČE JE MOGOČE)
      V letu 2014 bodo usposabljanja v državah članicah zajemala naslednje teme:
      
                  Dejavnosti
               
               
                  Znesek v EUR
               
            
                  Živalski stranski proizvodi
               
               
                  875 000
               
            
                  Zakonodaja o krmi
               
               
                  990 000
               
            
                  Nadzor kontaminantov
               
               
                  990 000
               
            
                  Kontrolni pregledi na mejnih kontrolnih točkah
               
               
                  850 000
               
            
                  Nadzor pri uvozu živil neživalskega izvora
               
               
                  920 000
               
            
                  Sistem TRACES (sanitarni in fitosanitarni vidiki)
               
               
                  645 000
               
            
                  Nadzor premikov psov in mačk
               
               
                  625 000
               
            
                  Mikrobiološka merila za živila
               
               
                  725 000
               
            
                  Preiskave izbruhov bolezni, ki se prenašajo s hrano
               
               
                  1 450 000
               
            
                  Dobrobit živali
               
               
                  1 310 000
               
            
                  Informacije o živilih in sestava
               
               
                  1 450 000
               
            
                  Testiranje živil
               
               
                  1 200 000
               
            
                  Nadzor zdravja rastlin
               
               
                  1 150 000
               
            
                  Zoonoze in protimikrobna odpornost
               
               
                  370 000
               
            
                  Materiali, namenjeni za stik z živili
               
               
                  240 000
               
            
                  Pregledi naprav za nanašanje pesticidov
               
               
                  310 000
               
            
                  Veterinarski in fitosanitarni okvir EU
               
               
                  375 000
               
            
                  Druga izobraževanja in konference, študije, pomoč ter druga orodja za učenje, povezana z zdravjem in dobrobitjo živali, zdravjem rastlin ter varnostjo hrane
               
               
                  525 000
               
            
                  
                     SKUPAJ
                  
               
               
                  
                     15 000 000
                  
               
            IZVAJANJE
      Izvajalska agencija za potrošnike, zdravje in hrano bo imela za upravljanje in uporabo na voljo 14 885 000 EUR (za financiranje ukrepov za varnost hrane na podlagi Uredbe (ES) št. 882/2004 in Direktive 2000/29/ES) (Sklep Komisije 2013/770/ES). Preostalih 115 000 EUR bo Komisija uporabila za kritje podpore razvoju e-učenja.
      OKVIRNO ČASOVNO OBDOBJE ZA ZAČETEK POSTOPKOV JAVNEGA RAZPISA
      Približno med junijem in septembrom, da bodo pogodbe podpisane še leta 2014.
      OKVIRNI ZNESEK ZA JAVNE RAZPISE
      15 000 000 EUR
      1.3   Drugi ukrepi: Finančni prispevek za delovanje Izvajalske agencije za potrošnike, zdravje in hrano
      
      PRAVNA PODLAGA
      Uredba Sveta (ES) 58/2003, zlasti člen 12(3)
      PRORAČUNSKA VRSTICA
      Proračunska vrstica: 17 01 06 03
      ZNESEK
      1 170 000 EUR
      OPIS IN CILJ IZVEDBENEGA UKREPA
      Iz proračunske vrstice 17 01 06 03 se financira finančni prispevek za leto 2014 za delovanje Izvajalske agencije za potrošnike, zdravje in hrano, namenjen programu „Boljše usposabljanje za varnejšo hrano“. V skladu s členom 12(3) Uredbe (ES) št. 58/2003 se bo finančni prispevek za delovanje črpal iz finančnih sredstev za programe Unije, ki jih upravlja Agencija.